CELEX: 62008TA0029
Language: da
Date: 2011-09-09 00:00:00
Title: Sag T-29/08: Rettens dom af 9. september 2011 — LPN mod Kommissionen (Aktindsigt — forordning (EF) nr. 1049/2001 — afslag på aktindsigt — dokumenter angående en igangværende traktatbrudssag vedrørende en plan om at bygge en dæmning over floden Sabor — undtagelsen om beskyttelse af formålet med inspektioner, undersøgelser og revision — miljøoplysninger — forordning (EF) nr. 1367/2006 — forpligtelse til at foretage en konkret og individuel undersøgelse — overordnet offentlig interesse)

22.10.2011   
            
            
               DA
            
            
               Den Europæiske Unions Tidende
            
            
               C 311/37
            
         Rettens dom af 9. september 2011 — LPN mod Kommissionen
   (Sag T-29/08) (1)
   
   (Aktindsigt - forordning (EF) nr. 1049/2001 - afslag på aktindsigt - dokumenter angående en igangværende traktatbrudssag vedrørende en plan om at bygge en dæmning over floden Sabor - undtagelsen om beskyttelse af formålet med inspektioner, undersøgelser og revision - miljøoplysninger - forordning (EF) nr. 1367/2006 - forpligtelse til at foretage en konkret og individuel undersøgelse - overordnet offentlig interesse)
   2011/C 311/65
   Processprog: portugisisk
   
      Parter
   
   
      Sagsøger: Liga para Protecção da Natureza (LPN) (Lissabon, Portugal) (ved advokat P. Vinagre e Silva)
   
      Sagsøgt: Europa-Kommissionen (ved P. Costa de Oliveira og D. Recchia, som befuldmægtigede)
   
      Intervenienter til støtte for sagsøgeren: Kongeriget Danmark (først ved B. Weis Fogh, derefter ved C. Vang, som befuldmægtigede), Republikken Finland (først ved J. Heliskoski, A. Guimaraes-Purokoski, M. Pere og H. Leppo, derefter ved J. Heliskoski og A. Guimaraes-Purokoski, som befuldmægtigede) og Kongeriget Sverige (ved A. Falk, S. Johannesson og K. Petkovska, som befuldmægtigede)
   
      Sagens genstand
   
   Påstand om annullation af Kommissionens afgørelse af 22. november 2007, hvorved den bekræftede afslaget på at give aktindsigt i dokumenter, der var en del af en igangværende traktatbrudssag mod Den Portugisiske Republik angående et projekt om opførelse af en dæmning ved floden Sabor i Portugal, som formodedes at være i strid med Rådets direktiv 79/409/EØF af 2. april 1979 om beskyttelse af vilde fugle (EFT L 103, s. 1), samt Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7).
   
      Konklusion
   
   
               1)
            
            
               Europa-Kommissionen frifindes, for så vidt som søgsmålet vedrører dokumenter og dele af dokumenter, hvori Liga para Protecção da Natureza (LPN) er blevet meddelt afslag på aktindsigt i Kommissionens afgørelse SG.E.3/MIB/psi D(2008) 8639 af 24. oktober 2008.
            
         
               2)
            
            
               I øvrigt er det ufornødent at træffe afgørelse i sagen.
            
         
               3)
            
            
               LPN bærer sine egne omkostninger og betaler Europa-Kommissionens omkostninger.
            
         
               4)
            
            
               Kongeriget Danmark, Republikken Finland og Kongeriget Sverige bærer deres egne omkostninger.
            
         
      (1)  EUT C 79 af 29.3.2008.